Jou identiteit in 'n asblik | Maroela Media
Jou identiteit in 'n asblik
Banke, winkels, selfoonwinkels en reisagente gooi kliënte se persoonlike inligting in die asblikke by winkelsentrums en bedrieërs kan dit dan maklik gebruik om identiteite te steel, het die Saturday Star berig.
Bankbesonderhede, kredietkaartvorms met handtekeninge, afskrifte van identiteitsdokumente en huisleningdokumente kan in dié asblikke opgespoor word.
Duncan Waugh, spesialis in bedrogondersoeke, het die koerant op 'n toer deur Johannesburg geneem om die asblikke uit te wys. 'n Aantal dokumente, insluitend 'n vertroulike verklaring om 'n adres met besonderhede van die huiseienaar te bevestig, sy identiteitsnommer en handtekening met gesertifiseerde afskrifte van sy identiteitsdokument is in 'n asblik opgespoor.
Daar was ook volle besonderhede van 'n eksterne oordrag van geld ter waarde van R400 000 met 'n getekende instruksievorm, die identiteitsdokument van die klënt, bewys van fisiese adres en die ontvanger se volle besonderhede.
Gebiede in Johannesburg waar dié persoonlike en sensitiewe kliënteinligting opgespoor is, sluit Cresta, Rosebank, Sandton, Protea Glen en Southdale in.
Die inligting wat versamel is, is genoeg om bedrieërs toe te laat om bankrekeninge oop te maak, goedere aan te koop, onwettig aansoek te doen vir krediet of toegang te bekom tot mediese fondse.
Waugh sê hy glo bedrieërs wat asblikke deursoek is 'n groot oorsaak tot identiteitsbedrog in Suid-Afrika. "Groot maatskappye stel hulle kliënte bloot en dit skend 'n persoon se reg tot privaatheid," het hy gesê.
Foto's: Duisende wys hul steun vir Pretoria se naam
Dit verklaar tot 'n mate al die gemors sms'e wat daagliks op mens se selfoon of e-pos deurkom. Daar is al vir m gese deur mense wat dit stuur, of sal ek se instansies, dat hulle dit van die rica-dadabasis af kry. Ek dink daar egter daar is ander instansies wat dit aan die spul verkoop of werknemers binne in maatskappye wat die tipe inligting verkoop vir 'n ekstra inkomste Dit het regtig tyd geword dat die ANC-regering hel veldtog teen die media,, teen drankadvertensies, vir e-tol en allerhande ander veldtogte opskort en konsentreer op dinge soos hierdie. Ek is… Lees meer »